ئەلجەزیرە.نێت
ئەلجەزیرە.نێت ئەلجەزیرە نێت ماڵپەڕێکی هەواڵی سەر بە کەناڵی هەواڵی ئەلجەزیرە و لە مانگی یەکی ساڵی ٢٠٠١ کرایەوە بۆ ئەوەی یەکەم ماڵپەڕی گەورەی هەواڵی زمانی عەرەبی بێت لەسەر ئینتەرنێت، لە ئەیلوولی ٢٠٠٤ بە شێوەیەکی نوێ دەستیپێکردەوە.
لە ساڵی ٢٠٠٥ کەناڵی جەزیرە هەوڵیدا ناوی دۆمەینی aljazeera.com بەدەستبهێنێت بەڵام شکستی هێنا.

ئامانج
تەواوکردنی ڕۆڵی پێشەنگی کەناڵی ئەلجەزیرە لە پەرەپێدانی پەیامی میدیایی بینراو و چاپکراوی عەرەبی، بەهێزکردنی جەماوەری عەرەب لۆ بەدواداچوونی بەردەوامی هەواڵ و بەرنامەکان و شیکردنەوەکانیان لە ئینتەرنێت و زیادکردنی ژمارەی شوێنکەوتوانی کەناڵی ئەلجەزیرە چالاکییەکان لە ڕێگەی ماڵپەڕەکەیەوە جگە لە بینەرانی شاشە.

دیدگا
میدیا و مامەڵەی زانیاری هاوسەنگ کە پابەند بێت بە وردبینی و بابەتیی و بێلایەنی و ڕەچاوکردن بۆ بەدەستهێنانی هاوئاهەنگی لەگەڵ خەڵکی عەرەب و پێکهاتە شارستانی و کۆمەڵایەتی و کولتوورییەکانی.

شێواز و سیاسەتەکانی سەرنوسەری
 دروشمی هەمیشەیی کەناڵەکە بریتییە لە "بۆچوون و بۆچوونی زیاتر"
 بابتیەت و بێلایەنی
 پێشوەختە و پشتڕاستکردنەوە
 وردبینی و بەڵگەنامەسازی
 گشتاندنی گوتار.

سەرچاوەی ماڵپەرەکە
١: ڕاپۆرت و زانیاری پەیامنێری ماڵپەرەکە و کەناڵی ئەلجەزیرە
٢: ئاژانسە هەواڵییە جیهانییەکان و عەرەبییەکان.

خەڵاتەکان
 خەڵاتی یەکەم لە بەشی بەکارهێنانی تەکنەلۆژیای تەکنەلۆژیای جیهانی لە ئەکادیمیای عەرەبی بۆ خەڵاتەکانی ئینتەرنێت لە ساڵی ٢٠١١

هەوڵی هاککردن
ماڵپەڕی ئەلجەزیرە نێت لە ساڵانی ڕابردوودا بە تایبەتی دوای دەستپێکردنی شۆڕشەکانی عەرەبی بەرکەوتەی چەندین هەوڵی هاککردن بووە، کە تیمە تەکنیکییەکان بەرپەرچیان داوەتەوە، تا ئەیلوولی ٢٠١٢، یەکێک لەو هەوڵانە سەرکەوتوو بوو، کاتێک گروپێک کە خۆیان بە (ڕەشیدون) ناودەبرد، گروپێکە پشتگیری لە ڕژێمی سوریا دەکەن، ماڵپەڕی سەرەکی "ئەلجەزیرە نێت" و ماڵپەڕی (کەناڵی وەرزشی ئەلجەزیرەیان) هاککرد، و گروپەکە ڕایگەیاند کە هاککردنەکەیان “وەڵامێکە بۆ هەڵوێستەکانی کەناڵەکە لەسەر سوریا” ئەو وێنەیەی کە هاککەرەکان لەسەر ماڵپەڕەکە دایاننابوو بۆ ماوەی دوو ڕۆژ مایەوە و ماڵپەڕەکەش چەند ڕۆژێک بە هاککراوی مایەوە، بەڵام وەشانی ئینگلیزیی ماڵپەڕەکە هێشتا کاری دەکرد.

سەرچاوە

تەکنۆلۆژیا
ماڵپەرەکان
ماڵپەرە عەرەبییەکان
ئەلجەزیرە